Waxa isweydiin leh laba dal oo kala ah itoobiya iyo Ereteriya oo colaado muddo dheer dhex taalay ayaa heshiiyay; saamayn intee leeg ayaa heshiiskaasi u leeyahay Somaliland, jawaabtu waxa weeye waxba inaguma laha, itoobiya saaxiib ayaynu nahay, xidhiidh fiican ayaa inaga dhexeeya, mid ganacsi iyo mid nabadgelyaba, khayr ayaynu u rajaynaynaa haddii ay colaad muddo dheer u taagnayd ay soo afjareen, wax saamayn ah oo heshiiskaasi Somaliland ku yeelan karaa haba yaraatee ma jirto, mandaqada Geeska Afirkana hab dhaqankii siyaasadeed wax iska bedelay ma jiraan, aan ahayn taas indhaha dunida soo jiidatay ee heshiiska itoobiya iyo Ereteriya, laakiin hab dhaqankii siyaasadeed ee dawladaha Geeska Afrika wax iska bedelay ma jiraan, yaan sawir dawladuhu inaga qaadanin oon la inoo arkin dal fudud oo aan dhabar adayg u lahayn halkay siyaasadu ku biyo shubanayso.
